Laredo Remo Club

Laredo Remo Club (euskaraz: Laredoko Arraun Kluba) Laredoko (Kantabria) arraun taldea da. TKE Ligan aritutakoa, gorria bere kolorea eta La Pejinuca bere traineruaren izena.

Tosta finkoan, mota guztietako kategorian hartzen du parte: bateletan, trainerilletan eta traineruetan.

Historia 
Kluba 1975 eta 1981 artean aritu zen, emaitzarik onena 1978ko Bilbo Hiriko Banderan hirugarrena izanda. Geroztik ez zuten trainerua atera 2003 arte.

2005ean Federazio Ligan laugarrena izan zen eta TKE Ligako Astillero zigortua izatean haren tokia hartu zuen liga gorenean. Hiru denboraldi bertan egin ondoren 2008an maila galdu zuen eta hurrengo zazpi denboraldietan ez zuen trainerurik osatu. 2016an Kantabriako estropadetan trainerua uretaratu zuen eta 2017an KAE 2 Ligan sartu zen. 2019an berriz ere lehorrean utzi du trainerua.

2022an Kantabriarren arteko estropadatan hartu zuen parte, Ligaz kanpo, eta emaitza txukunak lortu zituen, El Corte Inglés Banderako laugarren postua esate baterako.

Palmaresa

TKE Liga 
 Txapelduna (0)
 Bigarrena (0)
 Hirugarrena (0)
 Bederatzigarrena 2007an
 Parte hartzeak (3): 2006, 2007, 2008

Traineruak 
 Bizkaitarren Promozio Bandera (1): 1978
 Asturiasko Printzearen Bandera (1): 2003.
 Gozón Udaleko Bandera (1): 2005.
 Centenario La Voz de Avilés Bandera (1): 2007.

Trainerillak 
 Espainiako Trainerilla Txapelketa (0): bigarren 1974 eta 1975ean.

Azken denboraldiak

Kanpo estekak 

Kantabriako arraun taldeak
Laredo